Bjørg Tingstad

Bjørg Tingstad (født 16. februar 1959 på Jøa i Nord-Trøndelag) er en norsk politiker (Sp).

Hun var ordfører i Fosnes kommune 2007–2015. Tingstad var valgt på en fellesliste mellom Senterpartiet og Kristelig Folkeparti, som hele perioden hadde flertall i kommunestyret. Hun frasa seg renominasjon i 2015. I perioden 2013–2017 var hun Senterpartiets 2. vararepresentant til Stortinget fra Nord-Trøndelag.

Tingstad har studiekompetanse fra Namdal gymnas og lærerutdannelse fra Høgskolen i Nord-Trøndelag. Hun har yrkesbakgrunn fra skoleverket som lærer, rektor og pedagogisk konsulent i Oppegård, Namsos og Nærøy kommuner.

 Referanser 

 Eksterne lenker 


Kategori:Ordførere i Fosnes
Kategori:Sp-ordførere i Nord-Trøndelag
Kategori:Vararepresentanter til Stortinget
Kategori:Norske skoleledere
Kategori:Personer fra Fosnes kommune
Kategori:Alumni fra Høgskolen i Nord-Trøndelag